# ปกป้องข้อมูลให้ปลอดภัยจาก Ransomware ด้วย Immutable Backups บน Nipa Cloud Object Storage

Immutable Backup คือการสำรองข้อมูลที่ "ไม่เปลี่ยนแปลงหรือลบได้" ภายใต้โมเดล WORM (Write-Once-Read-Many) หมายความว่าข้อมูลที่เขียนลง Storage จะไม่ถูกแก้ไขหรือลบ ไม่ว่าด้วยสาเหตุใด จนกว่าจะพ้นระยะเวลาที่กำหนดไว้&#x20;

ฟีเจอร์ Object Lock บน Nipa Cloud Object Storage ช่วยให้หลักการ WORM เป็นจริงได้

#### หลักการทำงานของ Object Lock เพื่อปกป้องข้อมูล

เมื่อใช้ซอฟต์แวร์ Backup ที่รองรับ S3 Object Lock เช่น Veeam, Commvault, Rubrik กับ Nipa Cloud Object Storage ข้อมูลของคุณจะได้รับการป้องกันอย่างเป็นระบบดังนี้:

* **การเขียนข้อมูล (Write):** Backup ข้อมูลถูกจัดเก็บบน Nipa Cloud Object Storage ที่มี Object Lock
* **การล็อคข้อมูล (Lock):** มีการล็อคไฟล์ Backup พร้อมตั้งระยะเวลาป้องกัน เช่น 30 หรือ 90 วัน
* **สถานะ Immutable:** ข้อมูล Backup อยู่ในสถานะ Immutable ในระบบ
* **การป้องกัน (Protect):** แม้ Ransomware พยายามเข้ารหัสหรือลบไฟล์ คำสั่งนั้นจะไม่สำเร็จ
* **การกู้คืน (Recover):** ข้อมูล Backup อยู่ในสภาพสมบูรณ์พร้อมกู้คืนเสมอ



**โหมดการทำงานของ Object Lock ที่ยืดหยุ่นและปลอดภัยสูงสุด**

Nipa Cloud Object Storage รองรับโหมดการทำงานของ Object Lock 2 รูปแบบ เพื่อให้องค์กรสามารถเลือกใช้นโยบายที่เหมาะสมกับความต้องการได้:

* **Governance Mode** (การกำกับดูแล): ปกป้องไฟล์จากการลบหรือแก้ไขโดยผู้ใช้ส่วนใหญ่ แต่ยังอนุญาตให้ผู้ใช้ที่มีสิทธิ์ระดับสูงพิเศษ (Special IAM Permission) สามารถยกเลิกการป้องกันได้หากมีความจำเป็น เหมาะสำหรับการป้องกันความผิดพลาดภายในองค์กรและทดสอบนโยบาย
* **Compliance Mode** (การปฏิบัติตามข้อกำหนด): คือระดับการป้องกันที่เข้มงวดสูงสุด เมื่อข้อมูลถูกล็อคในโหมดนี้ จะไม่มีใครสามารถลบหรือแก้ไขข้อมูลได้ แม้แต่บัญชีผู้ใช้ระดับ Root Account จนกว่าระยะเวลาล็อคจะสิ้นสุดลง เหมาะสำหรับข้อมูลที่ต้องการการันตีความสมบูรณ์สูงสุดและตอบโจทย์ข้อบังคับทางกฎหมาย (เช่น PDPA, กฎหมายด้านการเงิน)

**ประโยชน์ที่องค์กรของคุณจะได้รับ**

* รับประกันการกู้คืนข้อมูลจาก Ransomware (Guaranteed Ransomware Recoverability): มั่นใจได้ 100% ว่าคุณมีข้อมูลสำรองที่สะอาดและไม่ถูกทำลาย เพื่อใช้กู้คืนระบบกลับมาดำเนินธุรกิจต่อได้
* เสริมสร้างความสมบูรณ์ของข้อมูล (Data Integrity): ปกป้องข้อมูลจากการเปลี่ยนแปลงโดยไม่ตั้งใจหรือจากผู้ไม่หวังดี ทำให้ข้อมูลมีความน่าเชื่อถือสูงสุด
* ตอบโจทย์ด้าน Compliance และกฎระเบียบ: ช่วยให้องค์กรสามารถปฏิบัติตามข้อบังคับในการจัดเก็บข้อมูลที่เข้มงวดได้ง่ายขึ้น
* ลดความเสี่ยงทางธุรกิจและสร้างความอุ่นใจ: ลดความเสี่ยงจากการที่ธุรกิจต้องหยุดชะงักและลดความกดดันของทีม IT ในการรับมือกับภัยคุกคาม



คุณสมบัตินี้เป็นส่วนหนึ่งของบริการ Nipa Cloud Object Storage ซึ่งใช้เทคโนโลยีมาตรฐาน S3 Object Lock ที่ได้รับการยอมรับในระดับสากล



**เอกสารอ้างอิง (References)**

* [**ภาพรวมของ S3 Object Lock จาก AWS**](https://docs.aws.amazon.com/AmazonS3/latest/userguide/object-lock-overview.html)
  * _เป็นเอกสารทางการจาก Amazon Web Services (AWS) ที่อธิบายหลักการทำงานและแนวคิดของ S3 Object Lock ซึ่งเป็นมาตรฐานที่ Nipa Cloud นำมาใช้งาน_
* [**การรองรับ S3 Object Lock บนเทคโนโลยี Ceph**](https://docs.ceph.com/en/latest/radosgw/s3/bucketops/#get-bucket-object-lock)
  * _เอกสารสำหรับผู้สนใจเชิงลึกทางเทคนิค อธิบายการทำงานของคุณสมบัตินี้บนเทคโนโลยี Ceph ซึ่งเป็นพื้นฐานของบริการ Nipa Cloud Object Storage_



\
